นุสบา ปุณณกันต์

**นุสบา ปุณณกันต์** (สกุลเดิม วานิชอังกูร; เกิด 7 มิถุนายน พ.ศ. 2516)  เป็นนักแสดงและพิธีกรชาวไทย มีผลงานการแสดงตั้งแต่ พ.ศ. 2535 เป็นต้นมา และเป็นคู่สมรสของนักการเมือง พุทธิพงษ์ ปุณณกันต์ และอีกทั้งเธอยังเป็นพี่สะใภ้ของดนุพร ปุณณกันต์ นักการเมืองและอดีตนักแสดง

## ประวัติ
นุสบา ปุณณกันต์ เกิดเมื่อวันที่ 7 มิถุนายน พ.ศ. 2516 เป็นบุตรของยุทธนา วานิชอังกูร กับรัศมี (สกุลเดิม ริมสินธุ) ครอบครัวฝ่ายบิดาสืบเชื้อสายจากนูรุดดีน ดาลจาวัล นายห้างชาวอินเดียมุสลิมจากย่านมัสยิดฮารูณ และมีย่าสืบเชื้อสายจากราชสกุลชุมสาย นุสบามีน้องสาวคนหนึ่งชื่อ ณัชชา (ชื่อเล่น แนน) ส่วนตัวเธอนับถือศาสนาพุทธ

นุสบาสำเร็จการศึกษาระดับมัธยมศึกษาจากโรงเรียนเซนต์โยเซฟคอนเวนต์ (รุ่นโบว์แดง R3) ระดับปริญญาตรีจากคณะอักษรศาสตร์ จุฬาลงกรณ์มหาวิทยาลัย สาขาวิชาเอกภาษาอังกฤษ วิชาโทฝรั่งเศส และระดับปริญญาโทในสาขา​วิชาการจัด​การทางวัฒนธรรม หลักสูตรนานาชาติ จุฬาลงกรณ์มหาวิทยาลัย 

ด้านชีวิตส่วนตัวสมรสกับ นายพุทธิพงษ์ ปุณณกันต์ อดีตรัฐมนตรีว่าการกระทรวงดิจิทัลเพื่อเศรษฐกิจและสังคม มีบุตรชาย 2 คน คือ นพ.ปุณณ์ ปุณณกันต์และ กันต์ ปุณณกันต์

## ผลงาน
### ละครโทรทัศน์

### ภาพยนตร์
* ฮัลโหล ขอรบกวนหน่อยนะ (2536) รับบท นุสบา
* ถ้ารักแล้วจะแห้วไม่ว่ากัน (2536)
* มหัศจรรย์แห่งรัก (2538) รับบท ดาว
* เรือนมยุรา (2539) รับบท แม่นายนกยูง
* เดอะเมีย (2548) รับบท จิตตรา
* The Swimmers ฝากไว้..ในกายเธอ (2557) รับบท อ้อ (แม่ของเพิร์ท)

### ผลงานการเขียน
* หมื่นถ้อย ร้อยพันไมล์ (2543)
* ท่วงทำนองแห่งรัก (2544)
* มหัศจรรย์บันทึก (2544)

### พิธีกร
* รายการสั้น อาหารสมอง (2538)
* รายการ โอนลี่วัน Lucky Game (2539 - 2541) คู่กับ เมทนี บุรณศิริ 
* รายการ บันทึก...ปลายฟ้า (2539-2540)
* รายการ เดอะมูฟวี่ เกม (2541) คู่กับ เมทนี บุรณศิริ
* รายการ ปลากริมไข่เต่า คู่กับ ศรราม เทพพิทักษ์
* รายการ 5432 โชว์ (2544 - 2546) ร่วมกับ จาตุรงค์ มกจ๊ก จิ้ม ชวนชื่น ค่อม ชวนชื่น และ ธงธง มกจ๊ก
* รายการ ผู้หญิง บาย นุสบา (2555)

### ละครเวที
* A Dream Of Fairy Tales เทพนิยายในฝัน (วันที่ 9-10 กุมภาพันธ์ 2537) รับบท เจ้าหญิงนิทรา

### มิวสิกวิดีโอ
* เพลง รักเดียวใจเดียว - เสือ ธนพล อินทฤทธิ์ อัลบั้ม คนใช้ชีวิต (2543)
* เพลง นรกในใจ - ปาน ธนพร แวกประยูร อัลบั้ม Lover นรกในใจ (2547)
* เพลง หญิงร้ายชายเลว - ปาน ธนพร แวกประยูร อัลบั้ม Lover นรกในใจ (2547)

### คอนเสิร์ต
* แขกรับเชิญ Exact 10th Anniversary Concert (วันที่ 8 กันยายน 2545) ณ อิมแพ็ค อารีน่า เมืองทองธานี
*แขกรับเชิญ BOY STORY CONCERT (วันที่ 30-31 ตุลาคม 2553) ณ เมืองไทยรัชดาลัย เธียเตอร์

## รางวัล
* รางวัลเทพทอง ครั้งที่ 5เพื่อผู้ใช้ภาษาดีเด่น สาขาบุคคลดีเด่น ด้านวิทยุและโทรทัศน์
* รางวัลนักแสดงสมทบหญิงยอดเยี่ยมจากละครโทรทัศน์เรื่อง ลีลาวดีเพลิง ของ สถานีโทรทัศน์สีกองทัพบกช่อง 7 การประกาศผลรางวัล Asian Television Award 2015 ประเทศสิงคโปร์

## เครื่องราชอิสริยาภรณ์

## อ้างอิง

หมวดหมู่:สกุลปุณณกันต์
หมวดหมู่:นางแบบไทย
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:นิสิตเก่าบัณฑิตวิทยาลัย จุฬาลงกรณ์มหาวิทยาลัย
หมวดหมู่:คู่สมรสของนักการเมืองไทย
หมวดหมู่:ชาวไทยเชื้อสายอินเดีย
หมวดหมู่:ผู้ได้รับเครื่องราชอิสริยาภรณ์ บ.ช.
หมวดหมู่:ผู้ได้รับเครื่องราชอิสริยาภรณ์ จ.ม.
หมวดหมู่:นักแสดงหญิงชาวไทยเชื้อสายอินเดีย
หมวดหมู่:ผู้มีชื่อเสียงทางโทรทัศน์ชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลจากเขตพญาไท
หมวดหมู่:ราชสกุลชุมสาย
หมวดหมู่:บุคคลจากศาสนาอิสลามที่เปลี่ยนไปนับถือศาสนาพุทธ